OSNOVNA ŠKOLA IVANA MAŽURANIĆA

VINKOVCI

**PROTOKOL DOLASKA, ULASKA I IZLASKA IZ ŠKOLE ZA UČENIKE**

**I**

**PROTOKOL KRETANJA PO HODNICIMA I UPORABU SANITARNIH PROSTORA ZA UČENIKE**

Izrađen na temelju:

UPUTA ZA SPRJEČAVANJE I SUZBIJANJE EPIDEMIJE COVID-19 VEZANO ZA RAD PREDŠKOLSKIH USTANOVA, OSNOVNIH I SREDNJIH ŠKOLA U ŠKOLSKOJ GODINI 2020./2021. (24.08.2020.)

MODELI I PREPORUKE ZA RAD U UVJETIMA POVEZANIMA S COVID-19 (29.08.2020.)

U svim prostorijama škole provodit će se i poštivati opće mjere sprječavanja širenja zaraze.

**Fizičko udaljavanje**. U svim učionicama osiguran je odgovarajući razmak od 1,5 metra između klupa za kojima će sjediti učenici. Učitelji će dodatno poticati učenike na održavanje fizičke udaljenosti kako za vrijeme dolaska i odlaska iz škole, tako i za vrijeme nastave i odmora.

**Higijena ruku**. U svakoj učionici postoji umivaonik u kojem će djeca prati ruke, a učitelji će ih poticati na često pranje ruku (osobito prije jela). Učenici od 1. do 4. razreda obavezno peru ruke pri ulasku u učionicu.

**Dolazak učenika u školu.** Prije samog dolaska u školu roditelji učenika moraju učeniku izmjeriti temperaturu i rezultat mjerenja upisati u bilježnicu.Dolazak učenika u školu će se odvijati prema unaprijed utvrđenom rasporedu koji će od ove školske godine biti u dvije smjene. Učenici od 5. do 8. razreda obvezni su nositi masku u dvorištu škole (prije ulaska u školu) i u hodniku škole (dok idu na toalet ili u knjižnicu). Maske će biti podijeljene svim učenicima prvi dan nastave. Prilikom ulaska u školu na ulazima će dežurni učitelji voditi računa o pravilu fizičkog udaljavanja među učenicima te će upućivati učenike na **obaveznu dezinfekciju ruku pri ulasku i prelazak preko dezinfekcijskih barijera**. Svaki razredni odjel će ulaziti u različito vrijeme i na različite ulaze škole:

PRIJEPODNEVNA SMJENA

|  |  |  |
| --- | --- | --- |
| ***1.a*** |  | dvorište |
| ***3.a*** | 7:35 | dvorište |
| ***5.a*** |  | glavni ulaz |
|  |  |  |
| ***1.b*** |  | dvorište |
| ***3.b*** | 7:45 | dvorište |
| ***5.b*** |  | glavni ulaz |
| ***7.a***  |  | dvorište |
|  |  |  |
| ***1.c*** |  | dvorište |
| ***3.c*** | 7:55 | dvorište |
| ***5.c*** |  | glavni ulaz |
| ***7.b*** |  | dvorište |

POSLIJEPODNEVNA SMJENA

|  |  |  |
| --- | --- | --- |
|  |  |  |
| ***4.a*** | 13:00 | dvorište |
| ***6.b*** |  | glavni ulaz |
|  |  |  |
| ***2.b*** |  | dvorište |
| ***4.b*** | 13:10 | dvorište |
| ***8.b*** |  | glavni ulaz |
|  |  |  |
| ***2.a*** |  | dvorište |
| ***6.a*** | 13:20 | dvorište |
| ***8.a*** |  | glavni ulaz |

Učenici svaki tjedan mijenjaju smjene pa raspored ulaska u školu za tjedan poslije je ovakav:

PRIJEPODNEVNA SMJENA

|  |  |  |
| --- | --- | --- |
| ***4.a*** | 7:35 | dvorište |
| ***6.b*** |  | glavni ulaz |
|  |  |  |
| ***2.b*** |  | dvorište |
| ***4.b*** | 7:45 | dvorište |
| ***8.b*** |  | glavni ulaz |
|  |  |  |
|  |  |  |
| ***2.a*** |  | dvorište |
| ***6.a*** | 7:55 | dvorište |
| ***8.a*** |  | glavni ulaz |

POSLIJEPODNEVNA SMJENA

|  |  |  |
| --- | --- | --- |
| ***1.a*** |  | dvorište |
| ***3.a*** | 13:00 | dvorište |
| ***5.a*** |  | glavni ulaz |
|  |  |  |
| ***1.b*** |  | dvorište |
| ***3.b*** | 13:10 | dvorište |
| ***5.b*** |  | glavni ulaz |
| ***7.a***  |  | dvorište |
|  |  |  |
| ***1.c*** |  | dvorište |
| ***3.c*** | 13:20 | dvorište |
| ***5.c*** |  | glavni ulaz |
| ***7.b*** |  | dvorište |

Raspored trajanja sati za jutarnju smjenu:

|  |  |  |  |  |  |
| --- | --- | --- | --- | --- | --- |
| ***1 sat*** | ***2 sat*** | ***3 sat*** | ***4 sat*** | ***5 sat*** | ***6 sat*** |
| 8:00 - 8:40 | 8:50 - 9:30 | 9:35 - 10:15 | 10:20 - 11:00 | 11:05 - 11:45 | 11:50 - 12:30 |

Raspored trajanja sati za popodnevnu smjenu:

|  |  |  |  |  |  |
| --- | --- | --- | --- | --- | --- |
| ***1 sat*** | ***2 sat*** | ***3 sat*** | ***4 sat*** | ***5 sat*** | ***6 sat*** |
| 13:30 - 14:10 | 14:20 - 15:00 | 15:05 - 15:45 | 15:50 - 16:30 | 16:35 - 17:15 | 17:20 - 18:00 |

Svi učitelji koji imaju 1. sat nastave tog dana dužni su doći u školu u 7:30.

Učenici iz škole izlaze na iste ulaze (izlaze) gdje su i ulazili.

**Ostale mjere zaštite.** Uz obaveznu dezinfekciju ruku i prelazak preko dezinfekcijskih barijera pri ulasku u školu, zadužena osoba će svim zaposlenicima i onima koji uz prethodnu najavu ulaze u prostor škole, mjeriti tjelesna temperatura te će se o tome voditi pisana evidencija.

**Nastava tjelesne i zdravstvene kulture** se dok god je to moguće izvodi na otvorenom, a kada se koristi sportska dvorana, ista se tijekom jednog nastavnog sata ili blok-sata može koristiti samo za jedan razredni odjel nakon čega je potrebno čišćenje dvorane, svlačionica i sanitarnog prostora.

Spremači su raspoređeni u timovima (jedan tim je od 3 spremača, u smjeni kada ima više razrednih odjeljenja, a u drugom timu je dvoje spremača) te svatko od spremača je zadužen za čišćenje i dezinfekciju jednog dijela škole.

Rad knjižnice se odvija u skladu s mjerama suzbijanja epidemije bolesti COVID-19, prema uputama HZJZ-a i prema Protokolu rada za korisnike i za djelatnike knjižnica.

**Kretanje učenika po hodnicima i uporaba sanitarnih prostora.** Kretanje učenika po hodnicima će se svesti na najmanju moguću mjeru – učenici će odmore provoditi u učionici koje će se redovno provjetravati. Učenici više ne mijenjaju učionice, već je svaki razredni odjel u svojoj učionici, a nastavnici se izmjenjuju. Prehrana učenika će biti organizirana po učionicama na način da će kuhari užinu dovoziti do učionica (postavit će jelo na stolove uz učionice), a učitelj će hranu unijeti u razred. Nakon pranja ruku, učenici će moći pojesti svoj obrok. Za užinu je predviđen jedan odmor od 10 minuta. Učenici se hodnicima kreću samo kada dolaze do svojih učionica, odlaze kući i idu na toalet.

**Sanitarni prostor.** Učenici će morati tražiti dopust učitelja za odlazak na toalet, kako se ne bi dogodilo da velik broj učenika bude u toaletu u isto vrijeme. Svaki dan će se voditi evidencija učenika za odlazak na toalet (ostaje u razredu, popunjava ju nastavnik) te se na kraju dana lista predaje razredniku. Toaleti su raspoređeni po razrednim odjeljenjima, kako bi se kontakt učenika iz različitih odjeljenja sveo na minimum (na primjer, jedan toalet je za dječake iz 5. razreda, a drugi za djevojčice iz 5. razreda). U svakom toaletu se nalazi tekući sapun i ubrusi, a učenike će se poticati i podsjećati da obavezno operu ruke nakon vršenja nužde.

Raspored toaleta po razredima:

PRIZEMLJE:

WC muški dolje desno – 3. i 4. razredi

WC muški dolje lijevo – 1. i 2. razredi

WC ženski dolje desno – 3. i 4. razredi

WC ženski dolje lijevo – 1. i 2. razredi

KAT:

WC muški gore desno – 7. i 8. razredi

WC muški gore lijevo – 5. i 6. razredi

WC ženski gore desno – 7. i 8. razredi

WC ženski gore lijevo – 5. i 6. razredi

OSNOVNA ŠKOLA IVANA MAŽURANIĆA

VINKOVCI

**PROTOKOL O PREUZIMANJU UDŽBENIKA**

Izrađen na temelju:

UPUTA ZA SPRJEČAVANJE I SUZBIJANJE EPIDEMIJE COVID-19 VEZANO ZA RAD PREDŠKOLSKIH USTANOVA, OSNOVNIH I SREDNJIH ŠKOLA U ŠKOLSKOJ GODINI 2020./2021. (24.08.2020.)

MODELI I PREPORUKE ZA RAD U UVJETIMA POVEZANIMA S COVID-19 (29.08.2020.)

Kako bi se fizički kontakt učenika, roditelja i učitelja sveo na minimum, preuzimanje udžbenika će se odvijati prema ovome protokolu.

**Udžbenici za učenike prvih razreda**. Prvi dan nastave 7. rujna učenicima prvih razreda će započeti u 9 sati. Doček učenika će se održati u školskom dvorištu. U pratnji učenika može doći samo jedan roditelj. Udžbenici će sa popratnom izjavom o preuzimanju biti spremljeni u vrećice i posloženi na stol, a nakon prozivanja učenika, roditelj će doći do stola i uzeti jednu vrećicu s udžbenicima i izjavom. Potpisanu izjavu naknadno donosi dijete u školu (sljedeći dan) i odlaže ju u kutiju namijenjenu za prikupljanje izjava.

**Udžbenici za ostale učenike**. Ostali učenici će sami preuzimati svoje udžbenike. Učitelji će prije početka nastave pripremiti u svaku vrećicu sve udžbenike za pojedinog učenika te će tako složene udžbenike i izjavu o preuzimanju udžbenika staviti na klupe gdje učenici trebaju sjesti. Učenici će uzeti svoje komplete udžbenika i izjave koje će ponijeti kući i sljedeći dan vratiti razredniku potpisane od strane roditelja.